Йософ бер көндө иҫ хикмәтле төш күрә, уянғас, быға ғәжәпләнеп, атаһынан әлеге төшөн аңлатма ҡылыуын, йәғни юрауын һорай. Был турала Ҡөръән-Кәримдең «Йософ» сүрәһе, 4 се аятында Аллаһы Тәғәлә әйтә: «Иҙ ҡаалә Йүүсүфү ли'әбииһи йәә әбәти иннии ра'әйтү әхәдә ғәшәра кәүкәбәү-үәшшәмсә үәл-ҡамәра ра'әйтүһүм лии сәәджидиин», йәғни «Йософ атаһына әйтте: «Атай, мин төшөмдә күрҙем: ун бер йондоҙ һәм ай менән ҡояш көлөп миңә сәждә ҡылдылар».